作者:無名氏
標題:羅李郎大鬧相國寺・么篇
內容:你則放心懷心舉求官去，相別後便進長途，更休辭跋涉耽辛苦。拋家業，赴皇都；憑才藝，仗詩書；同射策，覲鑾輿；登御宴，飲芳醑；衣紫綬，帶金魚。我言語，並無虛，則願你早上青霄路。(下)(蘇文順雲)咱兄弟蒙賜盤纏，兩個兒女又蒙看覷。則今日拜辭了哥哥，收拾琴劍書箱，上朝取應走一遭去也。(詩云)為功名無柰相催，便登程趲赴春闈。(孟倉士詩云)可憐我一家骨肉，淚盈盈兩處偷垂。(同下)。